als_Latn dik_Latn sag_Latn
Prishtinë 18 mars 2015 – Kryetari i Këshillit Kombëtar të “Nisma për Kosovën”, Jakup Krasniqi, duke komentuar ngjarjet e fundit politike, në një intervistë për gazeten “Zërin”, ka thënë se asnjë herë nuk e ka menduar se politika e pasluftës do të degradojë kaq shumë, e që sipas tij, kjo është tepër e dhimbshme, e siç u shpreh ai, mbase edhe e turpshme.
Krasniqi, po ashtu ka thënë se Themelimi i Gjykatës Speciale, më së paku i është dashur Kosovës, pasi që sipas tij, dëmi politik që do t’i bëhet Kosovës për shumë vite do të jetë i madh’.
“Me keqardhje duhet të them se si situata aktuale politike, ekonomike si dhe sundimi i ligjit, janë në nivelin më të ulët të mundshëm dhe kjo gjendje nuk i konvenon askujt në Republikën e Kosovës. Të fillojmë nga politika e jonë, e cila jo vetëm pas Pavarësisë, por menjëherë pas lufte ka pas shfaqur shenja të larta të papërgjegjësisë. Duke qenë edhe vet ë pjesë aktive e kësaj politike e them me përgjegjësi se jo vetëm që nuk kam besuar, por nuk kisha mundur as të ëndërrojë se politika e pasluftës do të degradonte në ketë shkallë të papërgjegjësisë e të papjekurisë politike dhe pa dyshim që kjo është tepër e dhimbshme, mbase edhe e turpshme. Nga kjo politikë e papërgjegjshme, sigurisht që nuk është pritur dhe as që mund të pritet një zhvillim ekonomik i vendit. Praktika ka treguar se politika që ka për qellim grabitjen e posteve për akraba e të dëgjueshëm, bëhet edhe për grabitje të tjera të pasurisë kombëtare dhe të parasë publike. Kjo ka sjellë edhe degradimin në gjithë sistemin e drejtësisë në Kosovë, përfshirë dhe atë të EULEX-it” ka thënë Krasniqi.
B.S.
als_Latn als_Latn als_Latn slk_Latn